ફીફાની રેફરી કમિટીએ વીડિયો રેફરલ માટે ૧૩ લોકોની વીડિયો આસિસ્ટન્ટ રેફરી તરીકે નિમણૂંક કરી છે. આ ટીમ વર્લ્ડકપની તમામ ૩૨ ટીમોની ૬૪ મેચોના અધિકારીઓને મદદ પુરી પાડશે. વીડિયો આસિસ્ટન્ટ રેફરીની ટીમ મોસ્કોના એક સેન્ટ્રલાઈઝ્‌ડ વીડિયો ઓપરેશન રુમમાં બેસશે. આ ટીમ તમામ બ્રોડકાસ્ટ કેમેરાનો એક્સેસ ધરાવતી હશે. જ્યારે મેદાન પર હાજર રેફરી કોઈ નિર્ણય નહીં કરી શકે ત્યારે તેઓ નિર્ણય લેવા માટે વીડિયો આસિસ્ટન્ટ રેફરીની મદદ માંગી શકશે. આ ઉપરાંત તેઓ બ્રોડકાસ્ટર, કોમેન્ટર્સ અને ફુટબોલ પ્રેમીઓને રીવ્યુ પ્રક્રિયા અંગેની માહિતી આપશે. દરેક મેચ માટે ૪ વીડિયો આસિસ્ટન્ટ રેફરી ફરજ પર રહેશે.